Odločba Komisije

z dne 15. oktobra 2003

o posebnih pogojih pri uvozu ribiških proizvodov iz Francoske Polinezije

(notificirano pod dokumentarno številko K(2003) 3646)

(Besedilo velja za EGP)

(2003/760/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Uredbo (ES) št. 806/2003 [2], in zlasti člena 11 Direktive,

ob upoštevanju naslednjega:

(1) V Francoski Polineziji je bil v imenu Komisije opravljen inšpekcijski pregled, da bi preverili pogoje, pod katerimi se proizvajajo, skladiščijo in odpremljajo ribiški proizvodi v Skupnost.

(2) Zahteve v zakonodaji Francoske Polinezije o zdravstveni inšpekciji ter spremljanju ribiških proizvodov se lahko štejejo za enakovredne tistim, ki so določene v Direktivi 91/493/EGS.

(3) Za učinkovito preverjanje izvajanja veljavne zakonodaje je usposobljen zlasti oddelek "Département de la Qualité Alimentaire et de l’Action Vétérinaire (DQAAV)" Službe za razvoj podeželja na Ministrstvu za kmetijstvo in živinorejo.

(4) DQAAV je dal uradna zagotovila glede skladnosti s standardi za zdravstveni nadzor ter spremljanje ribiških proizvodov, kakor je določeno v poglavju V Priloge k Direktivi 91/493/EGS, in glede izpolnjevanja higienskih zahtev, ki so enakovredne zahtevam, določenim v navedeni direktivi.

(5) Primerno je določiti podrobne določbe v zvezi z ribiškimi proizvodi, uvoženimi v Skupnost iz Francoske Polinezije, v skladu z Direktivo 91/493/EGS.

(6) Treba je sestaviti tudi seznam odobrenih obratov, ladij za predelavo rib ali hladilnic ter seznam zamrzovalnih plovil, opremljenih v skladu z zahtevami Direktive Sveta 92/48/EGS z dne 16. junija 1992 o minimalnih higienskih pravilih, ki se uporabljajo za ulov ribiških proizvodov na krovu nekaterih plovil v skladu s členom 3(1)(a)(i) Direktive 91/493/EGS [3]. Ta dva seznama je treba sestaviti na podlagi obvestila, ki ga DQAAV pošlje Komisiji.

(7) Primerno je, da se sedanja odločba začne uporabljati 45 dni po objavi, da bi se predvidelo potrebno prehodno obdobje.

(8) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

"Département de la Qualité Alimentaire et de l’Action Vétérinaire (DQAAV)" Službe za razvoj podeželja pri Ministrstvu za kmetijstvo in živinorejo je pristojni organ, ki je bil v Francoski Polineziji imenovan za preverjanje in potrjevanje skladnosti ribiških proizvodov z zahtevami Direktive 91/493/EGS.

Člen 2

Ribiški proizvodi, uvoženi v Skupnost iz Francoske Polinezije, morajo izpolnjevati člene 3, 4 in 5.

Člen 3

1. Vsaki pošiljki se priloži oštevilčeno izvirno zdravstveno spričevalo, ki je skladno z vzorcem iz Priloge I in obsega en sam pravilno izpolnjen in podpisan list z navedenim datumom.

2. Spričevalo je sestavljeno v vsaj enem uradnem jeziku države članice, v kateri se opravljajo pregledi.

3. Na spričevalu so ime, položaj in podpis predstavnika DQAAV ter njegov uradni žig v barvi, ki se razlikuje od barve zaznamkov.

Člen 4

Ribiški proizvodi morajo prihajati iz odobrenih proizvodnih obratov, predelovalnih ladij ali hladilnic ali iz registriranih zamrzovalnih ladij, ki so našteti v Prilogi II.

Člen 5

Na vsaki embalaži morajo biti z neizbrisnimi črkami navedene besede "FRANCOSKA POLINEZIJA" in številka odobritve/registracije izvornega obrata, ladje za predelavo rib, hladilnice ali zamrzovalnega plovila, razen pri zamrznjenih ribiških proizvodih v razsutem stanju in namenjenih pridelavi konzervirane hrane.

Člen 6

Ta odločba se uporablja od 8. decembra 2003.

Člen 7

Ta odločba je naslovljena na države članice.

V Bruslju, 15. oktobra 2003

Za Komisijo

David Byrne

Član Komisije

[1] UL L 268, 24.9.1991, str. 15.

[2] UL L 122, 16.5.2003, str. 1.

[3] UL L 187, 7.7.1992, str. 41.

--------------------------------------------------

PRILOGA I

+++++ TIFF +++++

+++++ TIFF +++++

--------------------------------------------------

PRILOGA II

Seznam obratov in ladij

Legenda:

PP predelovalni obrat.

FV ladja za predelavo rib.

Št. odobritve | Ime | Mesto/regija | Kategorija |

1002 PF | Taura'a-Tua | Punaauia/Tahiti | KL |

1004 PF | Mauitahi | Papehue Paea/Tahiti | KL |

1005 PF | Vini-Vini VI | Faa'a/Tahiti | KL |

1008 PF | Moorea Rava'ai II | Maharepa/Moorea | KL |

1009 PF | Moana-Tae | Mahina/Tahiti | KL |

1010 PF | Fetu Ura | Motu-uta/Tahiti | KL |

1011 PF | Fetu Tea II | Motu-uta/Tahiti | KL |

1012 PF | Ihitua | Papara/Tahiti | KL |

1014 PF | Tamatia | Fare/Huahine | KL |

1015 PF | Oiseau des Iles | Toahotu/Tahiti | KL |

1016 PF | Arevamanu | Toahotu/Tahiti | KL |

1017 PF | Moorea Tautai | Maharepa/Moorea | KL |

1019 PF | Tahiti Island Fish | Faaa/Tahiti | TE |

1021 PF | Ava Iti | Papeete/Tahiti | KL |

1022 PF | Moorea Rava'ai III | Maharepa/Moorea | KL |

1023 PF | Tahiti Rava'ai | Maharepa/Moorea | KL |

1024 PF | Pêche logistique Services | Taravao/Tahiti | TE |

--------------------------------------------------